CELEX: 32018D0102
Language: el
Date: 2018-01-19 00:00:00
Title: Εκτελεστική απόφαση (ΕΕ) 2018/102 της Επιτροπής, της 19ης Ιανουαρίου 2018, για την τροποποίηση του παραρτήματος ΙΙ της απόφασης 93/52/ΕΟΚ όσον αφορά την αναγνώριση των ισπανικών αυτόνομων κοινοτήτων της Αραγονίας και της Καταλωνίας ως επίσημα απαλλαγμένων από τη βρουκέλλωση (B. melitensis) [κοινοποιηθείσα υπό τον αριθμό C(2018) 159] (Κείμενο που παρουσιάζει ενδιαφέρον για τον ΕΟΧ )

23.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 17/48
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/102 ΤΗΣ ΕΠΙΤΡΟΠΉΣ
   της 19ης Ιανουαρίου 2018
   για την τροποποίηση του παραρτήματος ΙΙ της απόφασης 93/52/ΕΟΚ όσον αφορά την αναγνώριση των ισπανικών αυτόνομων κοινοτήτων της Αραγονίας και της Καταλωνίας ως επίσημα απαλλαγμένων από τη βρουκέλλωση (B. melitensis)
   
   
      
         [κοινοποιηθείσα υπό τον αριθμό C(2018) 159]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 91/68/ΕΟΚ του Συμβουλίου, της 28ης Ιανουαρίου 1991, σχετικά με το καθεστώς υγειονομικού ελέγχου που διέπει το ενδοκοινοτικό εμπόριο αιγοπροβάτων (1), και ιδίως το παράρτημα A κεφάλαιο 1 τμήμα II,
   Εκτιμώντας τα ακόλουθα:
   
               (1)
            
            
               Η οδηγία 91/68/ΕΟΚ καθορίζει τους όρους υγείας των ζώων που διέπουν το εμπόριο αιγοπροβάτων στην Ένωση. Καθορίζει τους όρους υπό τους οποίους τα κράτη μέλη ή περιοχές τους μπορούν να αναγνωριστούν ως επίσημα απαλλαγμένα από τη βρουκέλλωση (B. melitensis).
            
         
               (2)
            
            
               Στην απόφαση 93/52/ΕΟΚ της Επιτροπής (2) παρατίθενται, στο παράρτημα II της απόφασης, οι περιοχές των κρατών μελών που αναγνωρίζονται ως επίσημα απαλλαγμένες από τη βρουκέλλωση (B. melitensis) σύμφωνα με την οδηγία 91/68/ΕΟΚ.
            
         
               (3)
            
            
               Η Ισπανία υπέβαλε στην Επιτροπή έγγραφα με τα οποία αποδεικνύεται η συμμόρφωση των αυτόνομων κοινοτήτων της Αραγονίας και της Καταλωνίας με τους όρους που προβλέπονται στην οδηγία 91/68/ΕΟΚ για την αναγνώριση μιας περιοχής ως επίσημα απαλλαγμένης από τη βρουκέλλωση (B. melitensis) —όσον αφορά τις αγέλες αιγοπροβάτων.
            
         
               (4)
            
            
               Σε συνέχεια της αξιολόγησης των εγγράφων που υπέβαλε η Ισπανία, οι αυτόνομες κοινότητες της Αραγονίας και της Καταλωνίας θα πρέπει να αναγνωριστούν ως επίσημα απαλλαγμένες από τη βρουκέλλωση (B. melitensis) όσον αφορά τις αγέλες αιγοπροβάτων.
            
         
               (5)
            
            
               Ως εκ τούτου, η καταχώριση για την Ισπανία στο παράρτημα ΙΙ της απόφασης 93/52/ΕΟΚ θα πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα II της απόφασης 93/52/ΕΟΚ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 19 Ιανουαρίου 2018.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 46 της 19.2.1991, σ. 19.
   
      (2)  Απόφαση 93/52/ΕΟΚ της Επιτροπής, της 21ης Δεκεμβρίου 1992, που διαπιστώνει την τήρηση εκ μέρους ορισμένων κρατών μελών ή περιοχών των όρων σχετικά με τη βρουκέλλωση (B. melitensis) και που τους αναγνωρίζει το καθεστώς κράτους μέλους ή περιοχής επίσημα απαλλαγμένης από την ασθένεια αυτή (ΕΕ L 13 της 21.1.1993, σ. 14).
   
      ΠΑΡΑΡΤΗΜΑ
      Στο παράρτημα II της απόφασης 93/52/ΕΟΚ, η καταχώριση για την Ισπανία αντικαθίσταται από το ακόλουθο κείμενο:
      «Στην Ισπανία:
      
                  —
               
               
                  Αυτόνομη κοινότητα της Αραγονίας
               
            
                  —
               
               
                  Αυτόνομη κοινότητα των Αστουριών,
               
            
                  —
               
               
                  Αυτόνομη κοινότητα των Βαλεαρίδων Νήσων,
               
            
                  —
               
               
                  Αυτόνομη κοινότητα των Καναρίων Νήσων,
               
            
                  —
               
               
                  Αυτόνομη κοινότητα της Κανταβρίας,
               
            
                  —
               
               
                  Αυτόνομη κοινότητα της Καστίλης – Λα Μάντσα: Επαρχίες Albacete, Cuenca και Guadalajara,
               
            
                  —
               
               
                  Αυτόνομη κοινότητα της Καστίλης και Λεόν,
               
            
                  —
               
               
                  Αυτόνομη κοινότητα της Καταλωνίας,
               
            
                  —
               
               
                  Αυτόνομη κοινότητα της Εστρεμαδούρα,
               
            
                  —
               
               
                  Αυτόνομη κοινότητα της Γαλικίας,
               
            
                  —
               
               
                  Αυτόνομη κοινότητα της Λα Ριόχα,
               
            
                  —
               
               
                  Αυτόνομη κοινότητα της Ναβάρα,
               
            
                  —
               
               
                  Αυτόνομη κοινότητα της Χώρας των Βάσκων,
               
            
                  —
               
               
                  Αυτόνομη κοινότητα της Βαλένθια.»